**מידע חשוב למדריך –קיץ 2024**

****

רשמו את הימים והשעות בהם אתם עובדים, **בנפרד, אצלכם**, אל תסמכו על המעסיק בעניין הזה קנו מחברת קטנה ורשמו בה בכל יום עבודה את התאריך, את שעת ההתחלה ואת שעת הסיום. אם המעסיק שלכם הוא אדם הוגן הוא ישמח בסוף כל יום עבודה לחתום לכם ולאשר יחד אתכם את הרישום שלכם

****

קיים חוק שנקרא "חוק הודעה לעובד". מטרתו להבהיר לכם את הזכויות והחובות שלכם. חובה למסור לכל אחד מכם , תוך שבוע מתחילת העבודה (או חודש עם עברתם את גיל 18) נייר בו מפורט בין היתר: זהות המעביד, תאריך תחילת העבודה ומשך תקופת העבודה, עיקרי התפקיד שלכם, פרטי שמו ותפקידו של הממונה הישיר עליכם, גובה השכר לשעה, אורכו של יום העבודה ושל שבוע העבודה ופרטים נוספים שיוכלו לסייע לכם לדעת טוב יותר מה מצופה מכם במהלך תקופת העבודה

****

למרות שחלק מן המעסיקים יגידו לכם אחרת, אסור להעסיק עובדים בכלל ובני נוער בפרט לתקופת "התלמדות" או תקופת "ניסיון" ללא תשלום. יש לשלם שכר **עבור כל שעת עבודה** החל מן השעה הראשונה



ימי הכנה וישיבות עבודה הם חלק בלתי נפרד מהעבודה, על כל שעה של "יום הכנה" או "השתלמות" או "ישיבת עבודה" צריך לשלם לכם. לרבות השתלמויות והכנות לקראת קייטנות

****

אם אתם מתחת לגיל 18 דעו כי אסור להוריד לכם מהשכר מס "ביטוח לאומי". זוהי חובת המעסיק לשלם עליכם לביטוח הלאומי. בנוסף - אם אתם מרוויחים פחות מ- 6,300 ₪ בחודש אסור להוריד לכם מהשכר תשלום ל"מס הכנסה".

**מס בריאות -** נער אינו משלם מס בריאות אם הכנסתו היא פחות מ- 1903 ₪ בחודש. נער שמרוויח יותר ישלם 3.1% מהשכר מס בריאות.

****

לפי החוק מותר להעסיק אתכם לכל היותר 8 שעות ביום, ולא יותר מ - 40 שעות בשבוע (במקומות בהם עובדים 5 ימים בשבוע ולכן יותר שעות ליום, מותר להעסיק אתכם 9 שעות ביום, זאת בתנאי שלא עוברים את 40 השעות השבועיות). גם אם העסיקו אתכם יותר שעות, **בניגוד לחוק,** אתם זכאים לתשלום עבור שעות נוספות: 125% עבור השעה **התשיעית** והעשירית, ו--150% עבור השעה ה- 11, ה- 122 וכו'

****

אחרי שש שעות עבודה חובה לתת לכם הפסקה של 45 דקות למנוחה ולסעודה מתוכם לפחות חצי שעה רצופה ההפסקה היא זמן בו בכלל לא נדרש מהעובד לעבוד. ההפסקה היא בדרך כלל על חשבונכם ומותר למעסיק להוריד לכם את הזמן הזה מהשכר. חשוב לסכם מראש (ועדיף בכתב) עם המעסיק את עניין ההפסקה כדי למנוע מחלוקת

****

**בנוסף** למשכורת צריכים להחזיר לכם הוצאות נסיעה. **לכל היותר** 22.60 ₪ ליום עבודה החל מה 1.2.16. המעסיקים שלכם מחויבים להחזיר לכם רק את הסכום **המינימלי** הדרוש לכם כדי להגיע לעבודה

****

 בשום צורה פנים או אופן אסור להטיל עליכם קנסות או עונשים כספיים, גם אם שברתם בטעות

****

החל משנת 2016 שונה החוק ובוטל פנקס העבודה. בהתאם להוראות חוק עבודת הנוער המעסיק מחויב להחזיק אצלו אישור רפואי המאשר לבריאות העובד תקינה וכן צילום של תעודת הזהות של העובד או של ספח התעודה של הוריו

****

גם אם הסכמתם או שהכריחו אתכם לעבוד תמורת שכר נמוך משכר המינימום עדיין המעסיק חייב לשלם לפחות את הסכומים הבאים:

|  |  |
| --- | --- |
| **גיל** | **שכר לשעה** |
| **14-16** | **25.28 ₪**  |
| **16-17** | **27.09 ₪**  |
| **17-18** | **29.97 ₪**  |
| **מעל 18** | **34.32 ₪**  |

****

מנהל ההסדרה והאכיפה במשרד התעשייה המסחר והתעסוקה עומד לרשותכם למענה על שאלות והבהרות בכל נושא הקשור לעבודת נוער:
טלפון 7347164 - 03
טלמסר 1-800-354-354